Kauko Kouvalainen

Kauko Einari Kouvalainen (15. heinäkuuta 1930 Iisalmen maalaiskunta – 1. helmikuuta 2022 Turku)Kuolinilmoitus. Helsingin Sanomat 27.2.2022, s. C 12 oli suomalainen lääkäri ja Oulun yliopiston lastentautien professori. 

Kouvalaisen vanhemmat olivat maanviljelijä Robert Kouvalainen ja Ida Säisä ja hänen puolisonsa vuodesta 1958 oli farmaseutti Marita Kilander. Kouvalainen tuli ylioppilaaksi Iisalmen lyseosta 1951 ja valmistui lääketieteen lisensiaatiksi 1958. Uransa alkuvaiheessa Kouvalainen työskenteli muun muassa Helsingin yliopiston ja Helsingin kaupungin palveluksessa. Lastentautien professorina Oulun yliopistossa hän toimi 1972–1992. Ennen Oulua Kouvalainen työskenteli Helsingin lastenklinikassa kymmenen vuotta ja Turun lastenklinikassa apulaisprofessorina vajaat viisi vuotta. Hän toimi myös Mannerheimin Lastensuojeluliiton puheenjohtajana.Kirjoittajat, Ylppö.fi Kouvalaisen tutkimusalaa olivat lastentaudit ja immunologia.Facta2001, WSOY 1981, 9. osa, palsta 104

 Lähteet 

 Aiheesta muualla 

Kauko Kouvalaisen muistokirjoitus Helsingin Sanomissa

Luokka:Suomalaiset lääkärit
Luokka:Oulun yliopiston professorit
Luokka:Suomalaiset professorit
Luokka:Vuonna 1930 syntyneet
Luokka:Vuonna 2022 kuolleet